medieval-data/medieval-latin-ner-HOME-Alcar huggingface dataset:
| DE UENDITIONE DECIMARUM D'EURIGNIACO ET DE BOSSUT | Henricus , Dei gratia Remensis archiepiscopus , omnibus presentes litteras inspecturis , salutem in Domino . Nouerint uniuersi quod Oda nobilis mulier cognominata de Lie , de Eurigniaco , Iohannes , Thomas clericus , Adam , Stephanus et Gobertus filii eius , Maria et Margareta filie eius coram nobis in nostra presentia constituti , partem quam habebant , sicut dicebant , in decima de Eurigniaco et Colinus Mala Herbac de Bussut uidelicet de nouem uassellis totius decime quatuor , tam in grossa quam minuta , excepta quadam parte quam Colinus Mala Herba in quadam parte territorii de Bussut , sicut dicitur , percipere consueuit , ecclesie Sancti Nichasii Remensis in parte pie et deuote in elemosinam contulerunt , in parte uendiderunt , in parte cum dicta ecclesia ad partem quam eadem ecclesia habebat sicut dicitur in terragio dictarum uillarum permutauerunt ; quibus collatione , uenditione et permutatione mediantibus concesserunt dicta Oda et eius liberi supradicti dicte ecclesie Sancti Nichasii Remensis , dictam partem dicte decime in perpetuum libere possidendam ; promittentes fide interposita corporali quod de cetero contra dictas collationem , uenditionem et permutationem , nec per se nec per alium , ratione dotis uel aliqua alia ratione uenient nec aliud reclamabunt in eisdem sed eas in posterum firmiter obseruabunt ; et contra omnes iuri parere uolentes de dicta parte dicte decime plenariam portabunt garandiam ecclesie memorate , excepto dominio de Rumigniaco exceptis etiam sex modiis bladi dicte decime quos in dicta decima retinet Iohannes , primogenitus dicte Ode et quos a domino de Rumigniaco tenebit in homagio et feodo si sibi uiderit expedire . Has autem uenditionem , collationem et permutationem laudauit et approbauit Hugo , miles de Bouconuilla maritus dicte Marie promittens fide interposita quod contra dictas collationem , uenditionem et permutationem per se uel per alium non ueniet sed eas in posterum firmiter obseruabit . Dicti uero Oda et eius liberi de dicta parte dicte decime in manu nostre se deuestierunt et nos , ad instantiam ipsorum , fratrem Nicholaum monachum Sancti Nichasii Remensis nomine ipsius ecclesie inuestiuimus de eadem . In cuius rei testimonium , presentes litteras sigillo nostro fecimus roborari . Actum anno Domini M ° CC ° XXX ° UI ° , mense augusto .
| APPROBATIO DECIME DE OINGNIES IUXTA AUBENTON | Magister Lucas de Giffo , officialis magister Reginaldi Remensis archidiaconi , uniuersis presentes litteras litteras 0 inspecturis , salutem in Domino . Nouerint uniuersi quod magister Egidius de Rumigniaco coram clerico fideli curie ad hoc specialiter misso et Nicholaus de Bousut , frater eius , coram decano de Augusta ex parte curie misso constituti laudauerunt et approbauerunt uenditionem illam quam fecerunt Iohannes , Adam , Stephanus , Thomas clericus et Gobinus fratres dicti E de Hospitio Dei de parte illa quam habebant in decima de Oignies 9 iuxta Aubenton , tam grossa quam minuta , ecclesie Beati Nichasii Remensis et quicquid iuris in dicta decima habebant uel habere poterant dicti E . et N . fratres eidem ecclesie Beati Nichasii Remensis quittauerunt et remiserunt promittentes quod contra uenditionem , per se uel per alios , non uenient in futurum . In cuius rei testimonium , presentes litteras sigillo curie domini mei eidem ecclesie tradidi roboratas . Datum anno Domini M ° CC ° XL ° IX ° , in uigilia beatorum Remigii et Hylarii .
| PRO DECIMA DE LONGNIS IUXTA AUBENTON | Uniuersis presentes litteras uisuris , magister Reginaldus de Corbolio , Remensis archidiaconus , salutem in Domino . Nouerint uniuersi quod Iohannes de Erigneio , Stephanus , Adam , Thomas et Gobinus fratres , filii domni Roberti de Hospitio Dei quondam militis , Aelidis uxor Iohannis , Ysabella uxor Stephani et Marga uxor Ade coram clerico fideli curie ad hoc specialiter destinato constituti , uendiderunt et recognouerunt se uendidisse ecclesie Sancti Nichasii Remensis quicquid habebant uel habere poterant quacumque ratione in decima de Longniies iuxta Aubenton , tam grossa quam minuta , uidelicet de nouem uasis duo uasa et hoc precio trecentarum librarum prouiniensium fortium , de quibus predicti uenditores recognouerunt creantum suum habuisse et sibi satisfactum fuisse a dicta ecclesia in pecunia numerata sibi tradita et soluta ; renuntiantes expresse , exceptioni non numerate pecunie non solute , non tradite et omnibus aliis exceptionibus et iuris auxilio tam canonici quam ciuilis quod eis competit seu competire possit quacumque ratione contra presens instrumentum ; promittentes , fide prestita corporali , predicti uenditores quod ipsi contra uenditionem predictam , per se uel per alios , ratione dotis seu aliqua ratione non uenient in futurum sed exinde tanquam de uendito aduersus omnes iuri parere uolentes legittimam portabunt garandiam ecclesie memorate ; et ad maiorem securitatem pro garandia legittima ferenda , predicti uenditores obligauerunt se et sua alter pro altero et quilibet in solidum , promittentes sub dicta fidei datione sepedicti uenditores quod dictam uenditionem a liberis suis cum ad legittimam etatem peruenerint facient laudari et approbari si super hoc a dicta ecclesia fuerint requisiti . Quam uenditionem laudauerunt et approbauerunt Balduinus de Estrebais et Sibilla eius uxor a quo B . dicta decima , ut dicitur , in feodum tenebatur et quittauerunt ecclesie supradicte quicquid iuris habebant , uel habere poterant , in decima prenominata ratione feodi seu quacumque alia ratione ; laudauerunt etiam et approbauerunt dictam uenditionem Ermeniadis F et Margareta sorores de Hospitio Dei et dicte ecclesie quicquid iuris habebant uel habere poterant in eadem quittauerunt promittentes fide data tam dictus Balduinus de Estrebais , Sibilla eius uxor quam Ermeniardis et Margareta sorores de Hospitio Dei quod contra predictam uenditionem et quittationem , per se uel per alios ratione dotis seu alia quacumque ( ratione ) non uenient in futurum sed eadem inuiolabiliter obseruabunt . In cuius rei testimonium presentes litteras sigillo curie nostre fecimus communiri . Datum anno Domini M ° CC ° XL ° IX ° , mense iulio .
| ITEM APPROBATIONE DECIME DE LONGNIS | Ego Nicholaus de Rumigniaco dominus , notum facio presentibus et futuris presentes litteras inspecturis quod ego uenditionem quam Iohannes , Thomas clericus , Adam , Stephanus et Gobertus liberi domni Roberti militis et uxores eorum fecerunt ecclesie Sancti Nichasii Remensis , de parte illa quam habebant et percipiebant in decima de Longnis , tam in grossa quam minuta , uidelicet de nouem partibus duas partes , tanquam dominus feodi laudo et approbo et etiam quitto omne ius quod michi competebat ratione feodi mei , in portione predicta quam portationem Balduinus de Estrebais a me tenebat in feodum ; quam etiam portionem Iohannes frater dictorum Th . , A . , St . et G . A dicebat se tenere a dicto B . B in homagium et quam Th . , A . , St . et G . * | a dicto I . D fratre suo primogenito dicebant similiter in homagium se tenere ; promitto etiam bona fide quod in dicta portione decime predicte , ratione feodi uel aliqua alia ratione , per me uel per alios , nichil de cetero reclamabo . Quod ut ratum et firmum permaneat , presentes litteras eidem ecclesie sigilli mei munimine tradidi roboratas . Datum anno Domini M ° CC ° XL ° nono mense martio .
| DE COMPOSITIONE FACTA SUPER DECIMIS DE RENERIUADO PERTINENTIBUS AD ALTARE DE FOUSIS | Magistri Iohannes de Blesis et Gerardus de Menesio , canonici et officiales Remenses , omnibus presentes litteras uisuris , salutem in Domino . Nouerint uniuersi quod cum discordia uerteretur inter dominum Petrum presbyterum de Nouauilla ' ex una parte et uirum religiosum . . E priorem de Rumigniaco ex altera nomine suo et ecclesie sue super quibusdam decimis tam grossis quam minutis de Reneri Uado pertinentibus ad altare de Fousis et super dicta discordia dicte partes in arbitros compromiserunt , uidelicet in magistros Alpynum et Ponchardum , dictum paruum , tandem dicte partes absque arbitris et extra iudicium inter se amicabiliter composuerunt et gratis conuenerunt et in hoc consenserunt uidelicet quod dictus . . F prior de Rumigniaco et sui successores perpetuo duas partes dictarum decimarum tenebunt et habebunt pacifice et quiete et dictus Petrus presbyter suique successores aliam tertiam partem dictarum decimarum habebunt et si quid iuris habet dictus presbyter in eisdem decimis pro se et ecclesia sua in dictis duabus partibus , dicto . . priori et ecclesie sue penitus remittit ; et hoc , fide data , promiserunt inter se tam . .G prior quam presbyter et iuramento super hoc prestito quod contra dictam compositionem gratis factam non uenient nec etiam uenire procurabunt et hoc etiam sub pena centum librarum parisiensium parti seruanti dictam compositionem reddendarum ab illa parte que ab ipsa compositione resiliret qua prior , sub dictis fide et iuramento prestitis , promisit dictam tertiam partem dicte decime aduersus omnes deffendere iuri parere uolentes . Non tamen quod ipse . . ° prior suique successores teneantur tamen , per se uel per alios , agere siue facere aut suis expensis illam defendere . Hec autem omnia acta fuerunt presentibus : Iohanne tunc priore de Rumigniaco ; Petro presbytero de Noua Uilla predictis ; magistro Willelmo de Uallencinense dicto Wastel ; Henrico sigillifero nunc curie Remensis ; Petro dicto de Uallencinense et Gerardo de Martello et Odardo de Ybernia clericis et fidelibus curie Remensis et Theobaldo de monasterio Deruense ad hoc specialiter euocatis . In cuius rei testimonium , presentes litteras sigillo curie Remensis ad petitionem dictarum partium fecimus communiri ; que omnia et singula fecit Iohannes prior tanquam procurator ecclesie Sancti Nichasii super hoc habens potestatem per litteras domni Symonis abbatis nunc ecclesie Sancti Nichasii et conuentus eiusdem sigillis eorumdem sigillatas . Actum anno Domini M ° CC ° quinquaginto , mense aprilis .
| ITEM DE EOQUE ALBRICUS DOMINUS DE BUSSEIO ET SUI SUCCESSORES NICHIL HABENT IN UILLIS DE HUNDELICORT ET DE MAISNIL | Ego 6 Blihardus , Remensis archidiaconus notum facio uniuersis presentibus et futuris quod cum Albricus , dominus de Busseio , frater meus , domum Sancti Leodegarii et festum quod ibidem in festo sancti Andree , singulis annis solebat congregari in custodia sua debere esse diceret et ecclesiam Sancti Nichasii Remensis ad quam dicta domus libere cum omnibus eiusdem domus pertinentiis dinoscitur pertinere super his sepius inquietasset ; tandem sano ductus consilio et super hoc ueritate diligenter inquisita et comperta cum certissime ei constaret per bonorum uirorum testimonium quod nichil iuris in his haberet nec ipse nec successores sui , omnem calumpniam quam super his contra dictam ecclesiam mouerat penitus remisit et ius suum si quod ibidem habebat omnino quitauit ; recognoscens in ueritate quod nec custodiam festi prenotati , nec uoaeriam , nec seruitutem , nec dominium , nec aliquod aliud ius in domo predicta , nec in duabus uillis Hundelicurtis et Maisnilii , nec ipse , nec successores sui possunt aut debent sibi uendicare ; immo in testimonium iuris ecclesie forisfactum quod quidam seruiens suus occasione dicti festi contra dictam ecclesiam indebite commiserat fecit coram omnibus fratribus ecclesie ad hoc conuocatis sollempniter emendari ; sciendum est preterea quod quicquid percipiebant famuli sui in messe duarum uillarum , scilicet Hundelicort et Maisnil , uidelicet medietatem contra famulos domini Gerardi de Ecreio et eius successores in elemosinam dicte ecclesie penitus dedit et quittauit et liberaliter eidem in perpetuum possidendam concessit ; promittens se inde legittimam garandiam , fide interposita , portaturum contra omnes qui super his questionem aliquam contra dictam ecclesiam mouere uoluerint . Hec omnia laudauerunt Henricus et Fulco fratres , fratres L mei ; ego siquidem donationem ab eo factam gratam habens et firmam super his firmitur obseruandis secundun quod in ipsius autentico M super hoc confecto continetur me aduersus dictam ecclesiam constitui fideiussorem . In cuius rei testimonium , presentes litteras sigilli mei impressione feci communiri . Actum anno gratie M ° CC ° XUI ° , mense martio .
| DE EOQUE DOMINUS WILLERMUS DE SELES QUIETATUS EST AB HOMAGIO PRO DECIMA DE POLECURT | Magister Henricus de Louanis , officialis domni Hugonis de Sarquex Remensis archidiaconi , omnibus presentes litteras inspecturis , in Domino salutem . Nouerint uniuersi quod dominus Gerardus de Ecreio , miles et domina Contessa uxor eius coram clerico fideli curie ad hoc specialiter misso quittauerunt et liberauerunt dominum Willermum de Seles , militem et dominam Ysabellam , uxorem eius ab homagio plano in quo eisdem Gerardo et N dicti W et uxor eius pro decima de Polecort , sicut dicitur , tenebantur ; mediante uero liberatione et quittatione predictis dicti W et uxor eius eisdem Gerardo et Contesse dederunt et quittauerunt quartam partem furni de Auaux et quinque solidos uel amplius , quos habent , sicut dicunt , annui redditus in uilla de Auaus . Dicti uero Gerardus et uxor eius ex una parte et Willermus et Isabella uxor eius ex altera promiserunt , fide interposita corporali quod contra premissa per se uel per alios , ratione dotis uel aliqua alia ratione de cetero non uenient , sed premissa in perpetuum inuiolabiliter obseruabunt et super premissis ad inuicem contra omnes iuri parere uolentes una dictarum partium alteri legittimam portabit garandiam . In cuius rei testimonium presentes litteras sigillo curie domini feci communiri . Datum anno Domini M ° CC ° XXX ° IX , mense nouembri .
| DE EOQUE HABEMUS UICESIMAM QUARTAM PARTEM IN MOLENDINIS DE ECREIO | Magister Petrus de Uicenobrio , officialis domni Hugonis de Sarquex Remensis archidiaconi , uniuersis presentes litteras inspecturis , in Domino salutem . Nouerint uniuersi quod dominus Gerardus de Ecreio , miles , in curia domini coram me in iure constitutus recognouit quod ecclesia Sancti Nichasii Remensis habet XXIIIIam partem in molendinis ipsius Gerardi de Ecreio , uidelicet in blado , piscibus et omnibus aliis prouentibus prouenientibus ex eisdem . Promittens idem miles bona fide quod dictam ecclesiam permittet gaudere pacifice de cetero de eadem et quod non impediet nec faciet per alium impediri quominus dicta ecclesia a gaudere ualeat de parte superius nominata ; promisit insuper quod ipse faciet et procurabit quod molendinarius seruiens pro tempore in dictis molendinis fidelitatem faciet ecclesie supradicte . In cuius rei testimonium , presentes litteras sigillo curie domini mei feci communiri . Datum anno Domini M ° CC ° XL ° tertio sabbatho post festum beati Dyonisii .
| DE EOQUE CUSTODIA FESTI SANCTI LEODEGARII AD DOMINUM DE ECREIO NON PERTINET | Simon , Peslupi canonicus , et magister Iohannes de Blesis , officiales Remenses , omnibus presentes litteras inspecturis , salutem in Domino . Nouerint uniuersi quod cum Gerardus de Ecreio , miles , super custodia cuiusdam festi quod quolibet anno in festo beati Andree apud Sanctum Leodegarium solet exerceri ecclesiam Sancti Nichasii Remensis inquietasset , et adduc inquietare niteretur dicens custodiam predicti festi ad se pertinere ; et dictum festum per se uel per nuncios suos custodiri debere ; tandem dictus Gerardus sano ductus consilio in nostra presentia constitutus et inspectis litteris tamen super custodia dicti festi quam super aliis confectis 9 a patre dicti G . in quibus continebatur , quod Radulphus , miles , quondam pater suus nichil iuris se habere in dicta custodia recognouit . Immo etiam quicquid iuris habebat si quod habuerit dicte ecclesie quitauit cum ueritatem diligenter inquisisset et sibi certissime constaret quod nec ipse , nec antecessores sui aliquid iuris in dicta custodia haberet omnem calumpniam quam eidem ecclesie intulerat siue inferebat ipsi ecclesia remisit ; et omnem actionem siue omne ius quod in dicta custodia habebat uel habere poterat si quod sibi habere contingebat dicte ecclesie quitauit et etiam in manu abbatis ipsius ecclesie , in pleno capitulo apud Sanctum Nichasium resignauit quam quitationem et resignationem , . ° uxor dicti Gerardi et liberi ipsius G . uidelicet Radulphus et Elisabeth coram decano de Uillari ad hoc specialiter a nobis destinato plenarie laudauerunt ; recognoscentes etiam coram eodem decano ad hoc similiter a nobis specialiter destinato quod hoc spontanee et nullo modo coacti faciebant . Et quicquid iuris habebant uel habere poterant uel habere uidebantur quocumque modo in predicta custodia , ecclesie supradicte in perpetuum , fide interposita corporali , coram domino decano ad hoc specialiter destinato quitauerunt . In cuius rei testimonium , presentes litteras sigillo curie domini Remensis fecimus roborari . Datum anno Domini M ° CC ° XXX ° III ° , in uigilia beati Andree .
| De libertate aquerrendi in territorio de Flori . | Ego , Alanus de Uernolio , miles et dominus de Flori , et Eustachia uxor mea uniuersis presentes litteras inspecturis , in Domino salutem . Nouerint uniuersi quod nos diuine pietatis intuitu concessimus et concedimus ecclesie Beati Nichasii Remensis quod ipsa in dominio nostro apud Flori et in totali territorio eiusdem uille acquirat P omnia que acquirere P uoluerit et possit acquirere P ibidem quotienscumque uoluerit et quod tam iam adquisita quam adquirenda possit in perpetuum retinere et de eisdem suam omnimodam facere uoluntatem , saluo tamen censu et iusticia nobis debitis de dictis acquisitis P et acquirendis . Item concedimus eidem ecclesie quod libere habeat aisentias sine aliqua contradictione in nemoribus nostris de Croutois et in totali territorio uille de Flori pro animalibus suis quas dicta ecclesia habet et habitura est in domibus suis de Monte Reguli et de Sarmiers , promittentes eidem ecclesie bona fide quod non impediemus nec sustinebimus impediri , quominus dicta ecclesia de predictis pacifice gaudeat et ad plenum utatur eisdem extunc et in perpetuum . Et ut premissa robur obtineant firmitatis presentes litteras Q- R sigilli mei munimine duximus S roborandas . Datum anno Domini millesimo ducentesimo quinquagesimo primo , in uigilia decollationis beati Iohannis Baptiste . T
| PRIUILEGIUM INNOCENTII PAPE DE NUMERO MONACHORUM | Innocentius episcopus , seruus seruorum Dei dilectis filiis , abbati et conuentui monasterii Sancti Nichasii Remensis ordinis Sancti Benedicti , salutem in Domino . Religionis uestre fauor exposcit et deuotionis uestre merita nos inducunt ut petitionibus uestris , quantum cum Deo possumus annuamus ; ex parte siquidem nostra fuit propositum coram nobis quod u . quondam abbas et conuentus monasterii uestri reddituum ipsius monasterii tenuitate pensata , sexagenarium monachorum numerum bone memorie , u . Remensis archiepiscopi loci diocesani accedente consensu , in eodem monasterio statuerunt quem ab ipsis iuramento firmatum bone memorie , w . Portuensis episcopus tunc in partibus illis apostolice sedis legatus ut dicitur confirmauit ; uerumtamen cum aperiente Domino manum suam adeo ampliate sint ipsius monasterii facultates quod institui possit maior monachorum numerus in eodem nobis humiliter supplicastis ut augendi predictum numerum uobis licentiam largiremur : ut igitur cultus diuini nominis augeatur uestris deuotis precibus inclinati ut in eodem monasterio maiorem numerum de personis idoneis iuxta facultates ipsius iuramento et confirmatione predictis nequaquam obstantibus ordinare possitis uobis auctoritate presentium concedimus facultatem . Datum Anagnie , X kalendas Augusti , pontificatus nostri anno primo .
| PRIUILEGIUM NE POSSIMUS COMPELLI AD RECEPTIONEM SEU PROUISIONEM ALICUIUS | Innocentius episcopus , seruus seruorum Dei , dilectis filiis . .A abbati et conuentui monasterii Sancti Nichasii Remensis , ordinis Sancti Benedicti , salutem et apostolicam benedictionem . Paci et tranquillitati uestre paterna in posterum sollicitudine prouidere uolentes , auctoritate uobis presentium indulgemus ut ad receptionem seu prouisionem alicuius in pensionibus uel ecclesiasticiis beneficiis per litteras apostolice sedis uel legatorum ipsius compelli de cetero non possitis absque speciali sedis eiusdem mandato plenam de hac indulgentia faciente et uestro monasterio mentionem . Nulli ergo omnino hominum liceat hanc paginam nostre concessionis infringere uel ei ausu temerario contraire si quis autem attemptare presumpserit indignationem Omnipotentis Dei et beatorum Petri et Pauli apostolorum eius se nouerit incursurum . Datum Lugduni , nonas februarii , pontificatus nostri anno tertio .
Gerardus 5 , Dei permissione humilis abbas Sancti Nichasii Remensis totiusque eiusdem loci conuentus . omnibus presentes litteras uisuris . salutem in Domino . Nouerint uniuersi quod cum magister milicie Templi in Francia et Stephanus dictus Bos , ciuis Remensis , domini de Assoncia dederunt unum quarterum 6 terre continens quindecim iornalia terre arabilis cum quadam masura tenenda et possidenda in pace et absque aliquo onere seruitutis presbytero de Nouauilla iuxta Mellan et successoribus eius in perpetuum . Nos , in dictis terra et masura , nullum ius clamamus neque aliquod dominum clamare intendimus in eisdem ; sed uolumus et concedimus quod dicti magister et Stephanus bannum et iusticiam in dicta terra habeant integraliter quemadmodum hactenus habuerunt , salua nobis decima quam hactenus in ea percepimus . In cuius rei testimonium , presentes litteras sigillis nostris fecimus sigillari . Datum anno Domini , M ° CC ° quinquagesimo quinto , mense octobri .
| ITEM | Innocentius episcopus , seruus seruorum Dei , dilectis filiis abbati et conuentui monasterii Sancti Nichasii Remensis , ordinis Sancti Benedicti , salutem et apostolicam benedictionem . Deuotionis uestre precibus benignum imperientes assensum uobis auctoritate presentium indulgemus ut ad receptionem uel prouisionem alicuius in pensionibus seu ecclesiasticis beneficiis per litteras sedis apostolice uel legatorum ipsius impetratas per quas non sit ius alicui acquisitum uel etiam impetrandas compelleri aliquatinus non possitis , absque speciali mandato nostro faciente plenam et expressam de hac indulgentia et uestro monasterio mentionem . Nulli ergo omnino hominum liceat hanc paginam nostre concessionis infringere uel ei ausu temerario contraire ; si quis autem hoc attemptare presumpserit , indignationem Omnipotentis Dei et beatorum Petri et Pauli apostolorum eius se nouerit incursurum . Datum Perusii , XIII kalendas februarii , pontificatus nostri anno nono .
Innocentius episcopus , seruus seruorum Dei dilecto filio . B . officiali archidiaconi Remensis , salutem et apostolicam benedictionem . Deuotionis filiorum , .c abbatis et conuentus monasterii Sancti Nichasii Remensis , ordinis Sancti Benedicti , precibus benignum impertientes assensum eis auctoritate litterarum nostrarum duximus indulgendum ut ad receptionem uel prouisionem alicuius in pensionibus seu ecclesiasticis beneficiis per litteras sedis apostolice uel legatorum ipsius impetratas per quas non sit ius alicui acquisitum uel etiam impetrandas compelli aliquatenus non ualeant , absque speciali mandato nostro faciente plenam et expressam de indulgentia huiusmodi et eorum monasterio mentionem . Quo circa discretioni tue per apostolica scripta mandamus quatinus abbatem et conuentus contra concessionis nostre tenore super hiis non permittas ab aliquibus indebite molestari . Molestatores huiusmodi per censuram appellatione preposita compescendo ; non obseruante si aliqui ex indulto apostolico excommunicari aut interdici nequeant uel suspendi . Datum Perusii , XIII kalendas februarii , pontificatus nostri anno nono .
| PRIUILEGIUM DE PENSIONIBUS ET PROUISIONIBUS | Innocentius episcopus , seruus seruorum Dei , dilectis filiis . . D abbati et conuentui monasterii Sancti Nichasii Remensis , ordinis Sancti Benedicti , salutem et apostolicam benedictionem . Licet in beneficiis sit plenissima iuxta sanctiones canonicas interpretatio facienda quia tamen intentionis nostre non est ut si quando super prouidendo alicui in certa pecunie summa scripta nostra dirigimus debeat ei pro quo scribitur in pensione aliqua sed in ecclesiasticis solummodo beneficiis prouideri auctoritate apostolica duximus statuendum ut nullus per litteras apostolicas super cuiusque prouisione impetratas seu etiam impetrandas ad prouidendum in quiuiscuique pensione compelli ualeat nisi expressam littere ipse de pensione fecerint mentionem . Nulli ergo omnino hominum liceat hanc paginam nostre constitutionis infringere uel ei ausu temerario contraire ; si quis autem hoc attemptare presumpserit indignationem Omnipotentis Dei et beatorum Petri et Pauli apostolorum eius se nouerit incursurum . Datum Lugduni , XII kalendas iulii , pontificatus nostri anno quarto .
| PRIUILEGIUM NE INTERDICTI UEL EXCOMMUNICATIONIS SENTENTIA IN UNIUERSITATE NOSTRA PROMULGEATUR | Innocentius episcopus 6 , seruus seruorum Dei , dilectis filiis . E . abbati et conuentui Sancti Nichasii Remensis , salutem et apostolicam benedictionem . Personas uestras sincera diligentes in Domino caritato libenter uestris petitionibus benignum accomodamus auditum eas precipue ad exauditionis gratiam admittendo que quietem uestram et salutem respicere dinoscuntur . Hinc est quod nos uestris deuotis supplicationibus inclinati auctoritate uobis presentium indulgemus ut nullus sedis apostolice delegatus uel delegati subdelegatus ipsius aut conseruator seu etiam executor a sede deputatus eadem in uniuersitatem uestram possit interdici uel suspensionis aut excommunicationis sententiam promulgare sine speciali mandato sedis ipsius faciente plenam de indulgentia huiusmodi mentionem . Presentibus post quinquennium minime ualituris nulli ergo omnino hominum liceat hanc paginam nostre concessionis infringere uel ei ausu temerario contraire ; si quis , autem , hoc attemptare presumpserit indignationem Omnipotentis Dei et beatorum Petri et Pauli apostolorum eius se nouerit incursurum . Datum Lugduni UII kalendas octobri , pontificatus nostri anno sexto .
| PRIUILEGIUM DE PEDAGIIS WINAGIIS FORAGIIS ROAGIIS | Innocentius episcopus , seruus seruorum Dei , dilectis filiis . F . abbati et conuentui Sancti Nichasii Remensis , ordinis Sancti Benedicti , salutem et apostolicam benedictionem . Solet annuere sedes apostolica piis uotis et honestis petentium precibus fauorem beniuolum impetiri ; ea propter dilecti in Domino filii uestris iustis postulationibus grato concurrentes assensu , ut de blado , auena , uino lanaque , pro uestris utilitatibus aliquotiens emere uos contigerit , nulli pedagia , winagia , foragia , roagia que pro hiis a secularibus exiguntur soluere teneamini auctoritate uobis presentium indulgemus ; nulli ergo omnino hominum liceat hanc paginam nostre concessionis infringere , uel ei ausu temerario contraire . Si quis autem hoc attemptare presumpserit , indignationem Omnipotentis Dei et beatorum Petri et Pauli apostolorum eius se nouerit incursurum . Datum Lugduni , U kalendas septembri , pontificatus nostri anno quarto .
| PRIUILEGIUM INNOCENTII PAPE IIII DE NON ALIENANDIS BONIS ET POSSESSIONIBUS | Innocentius episcopus , seruus seruorum Dei , dilectis filiis . G . abbati et conuentui monasterii Sancti Nichasii Remensis , ordinis Sancti Benedicti , salutem et apostolicam benedictionem . Quanto studiosius diuine contemplationi uacatis domino famulando tanto quieti uestre libentius prouidemus et ab hiis que possunt afferre dispendium uos affectu beniuolo preseruamus ; sane nobis uestra deuotio intimauit quod nonulli clerici et laici uineas , prata et possessiones que a uobis in feudum uel sub annuo censu tenent , locis religiosis et ecclesiis , necnon clericis atque laicis sine assensu uestro , pro uoluntate sua uendere se donare aut alias etiam alienare presumunt et quibusdam ex eisdem possessionibus nouas non uerentur imponere seruitutes in uestrum et monasterii uestri preiudicium et grauamen . Nos itaque uestri supplicationibus inclinati ne similia de cetero sine uestro assensu legitimo presumantur auctoritate presentium districtius inhibemus decernente irritum et inane si quid contra inhibitionem nostram super hiis fuerit attemptatum ; nulli ergo omnino hominum liceat paginam nostre inhibitionis infringere , uel ei ausu temerario contraire ; si quis autem hoc attemptare presumpserit , indignationem Omnipotentis Dei et beatorum Petri et Pauli apostolorum eius se nouerit incursurum . Datum Lugduni , U nonas martii , pontificatus nostri anno quinto .
| PRIUILEGIUM DE ALTARIUM ET UILLARUM CONFIRMATIONE | Innocentius 8 episcopus , seruus seruorum Dei , dilectis filiis .H . abbati et conuentui Sancti Nichasii Remensis salutem et apostolicam benedictionem . Solet annuere sedes apostolica piis uotis et honestis petentium precibus fauorem beniuolum impertiri ea propter dilecti in Domino filii uestris iustis postulationibus grato concurrentes assensu altaria de Uaus , de Ui et de Murtin 9 , uillam de Castelletl , uillam de Rigmonia | et uillam qui dicitur Mons de Harceia cum pertinentiis suis a bone memorie Willelmo Remensi archiepiscopo et duas partes molendini de Basteret a nobili uiro Hugoni de Choelli , pia uobis liberalitate concessas ; ac tertiam partem eiusdem molendini quam Adam Uerius in concambium recepistis sicut ea iuste ac pacifice possidetis , uobis et per uos monasterio uestro auctoritate apostolica confirmamus et presentis scripti patrocinio comminimus . Nulli ergo , omnino hominum liceat hanc paginam nostre confirmationis infringere uel ei ausu temerario contraire ; si quis autem hoc attemptare presumpserit , indignationem Omnipotentis Dei et beatorum Petri et Pauli apostolorum eius se nouerit incursurum . Datum Rome apud Sanctum Petrum , III kalendas februarii , pontificatus nostri anno nono .
| PRIUILEGIUM HONORII PAPE III | Honorius episcopus seruus seruorum Dei , dilecto filio . ' . abbati Sancti Nichasii Remensis , salutem et apostolicam benedictionem . Solet annuere sedes apostolica piis uotis et honestis petentium precibus fauorem beniuolum impertiri ; ex tua sane relatione accepimus , quod G . et quidam alii predecessores tui quedam bona monasterii Sancti Nichasii alienarunt in ipsius graue monasterii detrimentum ; ea propter , dilecte in Domino fili tuis iustis precibus grato concurrentes assensu , auctoritate tibi presentium indulgemus , ut alienationes predictas tibi liceat sublato appellationis obstaculo legittime reuocare . Nulli ergo omnino hominum liceat hanc paginam nostre concessionis infringere uel ei ausu temerario contraire . Si quis autem , hoc attemptare presumpserit , indignationem Omnipotentis Dei et beatorum Petri et Pauli apostolorum eius se nouerit incursurum . Datum Lateranni XUII kalendas ianuarii , pontificatus nostri anno secundo .
| PRIUILEGIUM HONORII PAPE III SUPER CONFIRMATIONEM BONORUM ECCLESIE | Honorius episcopus , seruus seruorum Dei , dilectis filiis . . abbati et conuentui Sancti Nichasii Remensis , salutem et apostolicam benedictionem . Cum a nobis petitur quod iustum est et honestum tam uigor equitatis quam ordo exigit rationis ut id per sollicitudinem officii nostri ad debitum perducatur effectum sane cum sicut uobis referentibus intelleximus , bone memorie Renaldus Remensis archiepiscopus ius patronatus quod habebat in quibusdam altaribus Sancti Remigii de Celto et Sancti Helani de Buxolio monasterio uestro pietatis obtentu de sui assensu capituli contulisset , nos uestris iustis precibus inclinati ius illud cum indultis uobis ab eodem archiepiscopo consensu prefati capituli libertatibus et immunitatibus ac aliis bonis uestris sicut ea omnia iusto ac pacifice obtinetis nobis et per nos eidem monasterio auctoritate apostolica confirmamus et presentis scripti patrocinio communimus . Nulli ergo omnino hominum liceat hanc paginam nostre confirmationis infringere uel ei ausu temerario contraire . Si quis autem hoc attemptare presumpserit indignationem Omnipotens Dei et beatorum Petri et Pauli apostolorum eius se nouerit incursurum . Datum Laterani X kalendas octobri , pontificatus nostri anno sexto .
| PRIUILEGIUM ALEXANDRI PAPE DE CONFIRMATIONE SENTENTIE | Alexander episcopus , seruus seruorum Dei , dilectis filiis Guidoni , abbati et fratribus Sancti Nichasii , salutem et apostolicam benedictionem . Ex litteris dilectorum filiorum nostrorum D . I prepositi et F . K decani Remensis ecclesie ad nos directis accepimus quod cum causa que inter uos et Girardum burgensem Sancti Remigii super quatuor stallis quos idem Gerardus a uobis repetebat , uertebatur quam utique nos eis appellatione remota commiseramus diffiniendam iuxta mandati nostri tenorem partibus ante suam presentiam conuocatis , studiosa diligentia adhibita examinassent tandem cognitis rationibus uos ab impetitione predicti Girardi absoluerunt et illi super eadem causa perpetuum silentium imposuerunt . Unde quoniam ea que de mandato apostolice sedis legittime diffinita noscuntur , auctoritatis nostre patrocinio premunire et corrobare debemus , nos sententiam illorum ratam et firmam habentes , eam auctoritate apostolica confirmamus ; statuentes , ut nulli omnino hominum liceat hanc paginam nostre confirmationis infringere uel ei aliquatenus contraire ; si quis autem , hoc attemptare presumpserit , indignationem Omnipotentis Dei et beatorum Petri et Pauli apostolorum eius ac nostram se nouerit incursurum . Datum Beneuenti , nonas februarii .
| PRIUILEGIUM DE CONFIRMATIONE RUMIGNIACI CUM APPENDICIIS | Pascalis episcopus , seruus seruorum Dei , dilecto filio Ioranno abbati monasterii Sancti Nichasii , salutem et apostolicam benedictionem . In pastorum specula constitui necesse habemus furibus et latronibus obuiare et secularum hominum presumptionem qui uidelicet ecclesias et ecclesiarum res tanquam proprias uendicant decreti nostri constitutione retundere ; quamobrem nos , tam tibi quam successoribus tuis , ecclesiam Sancti Petri de Ruminiaco cum altari Sancti Sulpicii et ceteris appendiciis suis que de manibus militaribus erepta sunt , iuxta petitionem uenerabilis fratris nostri Rodulfi Remensis archiepiscopi confirmamus ; interdicentes ut nulli omnino seculari persone liceat eandem ecclesiam cum predicto altari et appendiciis suis quomodo libet usurpare aut ab ecclesie uestre possessione se iungere . Confirmamus etiam uobis altare de Luneio et altare de Clerun sicut uobis a predicto uenerabili fratre nostro Remensi archiepiscopo concessa sunt ; et quecumque uel in presenti legittimo possidetis uel in futurum prestante Deo possessuri estis quieta uobis et integra conseruentur eorum pro quorum sustentatione concessa sunt usibus profutura . Decernimus ergo ut nulli omnino hominum liceat monasterium uestrum temere perturbare aut eius possessiones auferre uel ablatas retinere minuere uel temerariis uexationibus fatigare . Si quis autem quos absit huic nostro decreto temere contraire presumpserit L temptauerit honoris et officii sui periculum patiatur aut excommunicationis ultione plectatur nisi presumptionem suam digna satisfactione correxerit . Datum Laterani , per manum Iohannis Sancte Romane Ecclesie diaconi cardinalis ac bibliothecarii ; III idus aprilis , indictione UIa , Incarnationis Domini anno MocoXIIIIo ; pontificatus quoque domini Paschalis secundi pape anno XIIII .
| PRIUILEGIUM DE BURIMONTE ET BELLOMONTE | Lucius episcopus , seruus seruorum Dei , dilectis filiis . .M abbati et fratribus Sancti Nichasii , salutem et apostolicam benedictionem . Que monasteriis et aliis locis religiosis pietatis intuitu conferuntur , ut perpetua manere ualeant firmitate subnixa , apostolico debemus patrocinio communire . Ea propter dilecti in Domino filii , uestris iustis postulationibus inclinati donationem , quam nobilis mulier , Aaliz de Torno et filii eius in territorio de Burimontis et eam quam Guido de Ceris mater et consanguinei eius , uobis in uilla de Bellomonte iuste fecerunt , tam in decimis quam in nemoribus et aliis rebus , sicut in scripto uenerabilis fratri nostri W . N Remensis archiepiscopi Sancte Sabine cardinalis , apostolice sedis legati plenius continetur , auctoritate apostolica confirmamus et presentis scripti patrocinio communimus . Statuentes , ut nulli omnino hominum liceat hanc paginam nostre confirmationis infringere , uel ei ausu temerario contraire ; si quis autem hoc attemptare presumpserit indignationem Omnipotentis Dei et beatorum Petri et Pauli apostolorum eius se nouerit incursurum . Datum Uelletri , nonas martii .
Innocentius episcopus , seruus seruorum Dei , dilectis filiis , . ° abbati et conuentui monasterii Sancti Nichasii Remensis , ordinis Sancti Benedicti , salutem et apostolicam benedictionem . Religionis uestre meretur honestas ut nos , speciali diligentes in Domino caritate apostolice sedis gratia prosequamur ; notum est quod nos deuotionis uestre precibus benignum impertientes assensum uobis auctoritate presentium indulgemus ut in locis in quibus ueteres decimas consueuistis percipere noualium ' ' quoque decimas de quibus aliquis hactenus non percepit pro ea portione qua ueteres ibidem percipitis , absque iuris alicui preiudicio percipere ualeatis . Nulli ergo , omnino hominum liceat hanc paginam nostre concessionis infringere uel ei ausu temerario contraire ; si quis autem hoc attemptare presumpserit indignationem Omnipotentis Dei et beatorum Petri et Pauli apostolorum eius se nouerit incursurum . Datum Perusii , kalendas februarii , pontificatus nostri anno nono .
| PRIUILEGIUM DE UETERIBUS DECIMIS ET NOUALIUM DECIMIS | Honorius episcopus , seruus seruorum Dei , dilectis filiis . . Q abbati et conuentui Sancti Nichasii Remensis salutem et apostolicam benedictionem . Supra cathedram Beati Petri licet immeriti disponente Domino constituti uestras et aliorum religiosorum petitiones quantum possumus apostolico fauore prosequimur cum in religiosis personis et locis romanis semper consueuerit ecclesia delectari ; unde cum sicut proponitis in parrochiis ad monasterium uestrum intemporalibus pertinentibus ueteres decime ad uos spectent quas uos dicitis hactenus pacifice percepisse a nobis tam suppliciter quam humiliter postulastis ut concedere uobis noualium R decimas in eisdem parrochiis misericorditer dignaremur ; nos igitur inclinantes uestris supplicationibus aures nostras id uobis duximus concedendum . Nulli ergo omnino hominum liceat hanc paginam nostre concessionis infringere uel ei ausu temerario contraire ; si quis autem hoc attemptare presumpserit indignationem Omnipotentis Dei et beatorum Petri et Pauli apostolorum eius se nouerit incursurum . Datum apud Urbem ueterem , XIIII kalendas augusti ; pontificatus nostri anno quarto .
| ATTESTATIONES ET SIGNA EARUM | Ego Innocentius Catholice Ecclesie episcopus ; subscripsi ego Petrus Albanensis episcopus ; subscripsi ego Willelmus Sabinensis episcopus ; subscripsi ego Petrus tituli Sancti Marcelli presbyter cardinalis ; subscripsi ego Willelmus basilice duodecim apostolorum presbyter cardinalis ; subscripsi ego frater Iohannes tituli Sancti Laurentii in Lucina presbyter cardinalis ; subscripsi ego frater Hugo tituli Sancte Sabine presbyter cardinalis ; subscripsi ego Petrus Sancti Georgii ad uelum aureum diaconus cardinalis ; subscripsi ego Iohannes Sancti Nicholai in carcere Tulliani diaconus cardinalis . Datum Lugduni par manum magistri Marini Sancte Romane Ecclesie uicecancellarii , UII idus ianuarii , indictione UIIa dominice anno M ° CC ° XLUIII ° ; pontificatus uero donni Innocentii pape III anno sexto .
| ITEM DE FIUIA | In nomine Sancte et Indiuidue Trinitatis . Amen . Ego Theodericus , patientia Dei comes Flandrie notum fore omnibus tam posteris quam presentibus uolo quod UII bonaria terre uel paulo plus , uel paulo minus , que Waltherus de Croiz , iure feodali in uillis uidelicet Fleyz et Helesmes a me obtinuerat , consensu uxoris sue Letgardis et heredum suorum , in plena curia michi reddiderit ut reddita ego manu propria , pro salute anime mee , ecclesie Beati Martini de Fiuie donarem et libere donaui ; ad augmentum quoque elemosine huius partem agri quem Hugo de Aqua a me possederat et michi causa ecclesie reddidit instinctu karitatis ad amplitudinem mansionis fratrum illius monasterii concessi ; ut igitur donum hoc indiuulsum et incorruptum apud posteros semper permaneat , assensu uxoris mee , Sibille et filii mei Philippi , presentis imaginis mee testimonio in ecclesia confirmaui , sub hiis testibus : Reinadus ' castellanus ; Henricus castellanus Broborgensis ; Waltherus de Weyz ; Hugo de Aqua frater eius ; Gerardus de Waskenal ; Waltherus de Ceskin ; Bonet de Roncin Hector ; Balduinus de Henin ; Balduinus de Bos et ceteri quos enumerare longum est . Testes de dono Hugonis ; castellanus Reinaldus ; Waltherus de Weyz ; castellanus de Broborch ; Rogerus de Landast ; Willelmus de Bondus ; Iohannes frater Hugonis ; Fromaldus frater eius ; Ingebrandus de Marke ; Gerardus de Belmont ; Ego Waltherus subscripsi . Actum anno Domini M ° C ° L ° .
| ITEM DE FIUIA ET PERTINENTIIS SUIS | Ego Theodericus , Dei gratia Flandrensis comes notum fieri uolo , tam posteris quam modernis quod Hugo filius Frumaldi atque H . filius eiusdem Hugonis del Broch dederunt me annuente Sancto Martino de Fiuia in elemosinam , terram infra ambitum curtis Sancti Martini ex utraque parte iacentem cum ipsa aqua et mansum Reingeri ad augmentum eiusdem curtis liberum post obitum Reingeri , assensu Lamberti Thaim cuius erat pars eiusdem mansi ; Gomerus etiam del Ries et Emma uxor sua , presentibus et laudantibus filiis suis , dederunt terram reddentem quotannis XUII solidos et III denarios et III modios et IIII duxeus et dimidius de auena et dimidiam rasariam frumenti et IX capones et II oblationes . Monachi quoque Sancti Martini emerunt tres bonarios terre a Reinero Iuculo libero assensu Rogeri del Ries uxoris et filiorum eius a quibus Reinerus eos tenebat . Postea Rogerus cum uxore et filiis suis eosdem bonarios liberos et quietos in elemosinam Sancto Martino concessit atque wirpiuit . Ut hec ergo , pro salute anime mee atque meorum liberaliter concessa , in perpetuum rata et inconuulsa permaneat I sigilli mei testimonio premuniui atque fideles idoneosque testes adhibui ; Reinaldum castellanum ; Rogerum de Landast ; Rogerum de Waurin ; Hugonem del Broch et Iohannem fratrem eius ; Girardum et Arnulfum de Walchaal ; Ursionem de Lesenes et alios multos . Actum apud Insulam anno M ° C ° L ° I ° . Ego Waltherus capellanus subscripsi .
| ITEM DE FIUIA | Ego Philippus Dei gratia Flandrensis et Uiromandensis comes , notum fieri uolo tam presentis quam modernis quod Hellinus de Bruech homo meus , assensu Sarre uxoris sue , quinque boneria terre arabilis uille de Fiuia adiacentia que in feodum de me tenebat ecclesie Beati Martini de Fiuia cambiuit pro terra quam ipsa ecclesia in territorio de Marcha , in loco qui dicitur Angleia , possidebat , ea uidelicet ratione quod ego terram feodi mei ab Hellino receptam ecclesie Beati Martini in elemosinam tradidi et ipsa ecclesia licentia et assensu abbatis et totius capituli ecclesie Sancti Nichasii , terram prescriptam de Angleia michi liberam contulit et ego eandem Hellino loco illius terre quam de me prius tenebat in feodum , reddidi . Actum anno M ° C ° LXXUIIII ° . Ut igitur hec rata et indiuulsa permaneant , sigilli mei impressione corroboraui et testium subscriptorum annotatione confirmaui : S .G . de Mescines ; S . Iohannis Insulensis castellani ; S . Gilleberti Ariensis ; S . Petri de Maisnil ; S . Walteri de Niuella ; S . Balduini de Haueskerca ; S . Walteri de Spauth ; S . Iohannis Geruasii ; S . Walteri de Ham .
| DE DONO HUNDELIACE CURTIS IN NOMINE SANCTE ET INDIUIDUE TRINITATIS PHILIPPUS DIUINA PROUIDENTE CLEMENTIA FRANCORUM REX | Si diuinorum munerum largitatem erga nos pensare uolumus quicquid ad eorum quasi recompensationem molimur infra esse immo nichil esse non ambigimus ; uelicet E diuinis beneficiis simus inpares , in gratiarum tamen actione cum uerbis tum etiam factis laborare debemus , nec quia non sufficimus , ideo deficiendum nobis est . Igitur more patrum nostrorum consilioque dilectissime matris nostre , Anne , et fidelium nostrorum rogatu , domni uidelicet Geruasii , Remorum archipresulis et ceterorum curialium nostrorum , pro anima patris nostri Hainrici et pro salute anime nostre , in usus Deo militantium in ecclesia Beati Nichasii martyris , in qua predictus archiepiscopus , diuino instinctu , abbatiam suorum predecessorum negligentia destructam instaurauit , uillam nomine Hundelicurtem perpetuo habendam eidem ecclesie tradimus , mansum indominicatum , ecclesiam , seruos , aquam et aque decursum cum molendino et postremo omnia ad eandem uillam pertinentia eidem ecclesie concedimus . Et ut hoc nostre concessionis edictum per omnia tempora inuiolabilem in Dei nomine obtinere ualeat soliditatis uigorem , manu nostra propria illud firmantes sigilli nostri inpressione subter sigillari iussimus . Quicquid etiam domnus Geruasius archiepiscopus eidem ecclesie dedit et daturus est similimodo firmantes ratum esse precepimus . S . Philippi glorissimi regis ; S . Elinandi Laudunensis episcopi ; S . Quiriaci Nannetensis episcopi ; S . Roberti fratris regis ; S . Rodulfi 46 comitis ; S . Manasse comitis . Actum Remis , anno incarnati Uerbi Millesimo LX ° I ° , Philippi regis 110 ; Geruasii archiepiscopi UI ° ; in ecclesia Sanctorum Agricole et Nichasii martyrum ; II idus Maii ; indictione XIIII . S . Anne regine . Balduinus cancellarius ad uicem Geruasii archiepiscopi subscripsit .
| DE QUADAM DECIMA IN TERRITORIO DE LONGO PRATO | In nomine Patris et Filii et Spiritus Sancti . Amen . Ne processu temporum uel uetustate que mater est obliuionis , reciduum pati uel in irritum possint reuocari que acta sunt , antiquorum prudens adinuenit sollertia que a modernis aguntur litterarum apicibus annotari . Ea propter ego Iohannes , miles dominus de Cysonio et Iohannes filius meus et Mabilia , uxor mea , notum facimus uniuersis , tam presentibus quam futuris , presentem paginam inspecturis quod Hellinus de Bosco , homo noster , assensu et consensu Aelidis uxoris sue , contulit in elemosinam Beati Nichasii Remensis quamdam decimam quam de nobis tenebat in feodo , sitam in territorio de Longo Prato 45 in uiginti bonariis terre et eandem coram hominibus nostris in manu mea werpiuit ; nos uero donationem istam ratam et gratam habentes , laudantes et uolentes ob remedium animarum nostrarum eandem decimam predicte ecclesie in perpetuum possidendam concessimus ; fratres autem eiusdem loci in recompensatione istius concessionis participes nos fecerunt omnium beneficiorum que amplius fient in prememorata ecclesia tam pro uiuis quam pro defunctis . Ne igitur aliqui maliuoli super hoc pretaxatam ecclesiam inquietari possint , presens scriptum sigilli nostri appensione munitum et testium subscriptione roboratum eidem contradimus . Testes : Guido prior Fiuie ; Richerus et Radulfus presbyteri et monachi ; Hugo de Lesennes , miles ; Rogerus de Bosco , miles ; Matheus de Cysonio , Petrus de Hokeron , Robertus Rufus de Templemair , homines mei . Actum in domo nostra apud Cysoing , anno Uerbi incarnati M ° CC ° quartodecimo .